**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE** **KLAIPĖDOS MIESTO SOCIALINĖS PARAMOS CENTRUI“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti negyvenamąsias patalpas Klaipėdos miesto socialinės paramos centrui.

**2. Projekto rengimo priežastys ir kuo remiantis parengtas sprendimo projektas.**

2018 m. vasario 6 d. gautas prašymas Nr. 1.31-86 iš Klaipėdos miesto socialinės paramos centro, kuriuo prašoma perduoti patikėjimo teise valdyti negyvenamųjų patalpų dalį Taikos pr. 76, Klaipėda (plotas – 138,48 kv. m), Klaipėdos miesto socialinės paramos centrui. Minimose patalpose Klaipėdos miesto socialinės paramos centras įrengs sandėlį techninės pagalbos priemonėms laikyti ir saugoti, archyvą dokumentams saugoti ir laikyti, darbuotojų pasitarimų kambarį su poilsio ir virtuvės zona.

**3. Kokių rezultatų laukiama.**

Perdavus turtą savivaldybės biudžetinei įstaigai užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinės įstaigos veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA. 2018-02-06 Klaipėdos miesto socialinės paramos centro rašto Nr. 1.31-86 kopija, 1 lapas.

Skyriaus vedėjas Edvardas Simokaitis